Antillae Nederlandenses
Antillae Nederlandenses (Nederlandice: Nederlandse Antillen ; Papiamentice: Antia Hulandes) fuerunt libera civitas Caribica intra Regnum Nederlandense, quae ex duobus gregibus insularum in Antillis Minoribus constabat: in Aruba, Bono Aëre et Curacensi Antillarum Tutarum?, haud procul ante litus Venetiolanum iacentibus; et in Saba, Sancto Eustatio, et Sancto Martino Insularum Tutarum?, ad meridiem et orientem Insularum Virginis. Aruba iam anno 1986 secedens, civitas separata intra Regnum Nederlandense facta erat, et reliquae Antillae Nederlandenses die 10 Octobris 2010 dissolutae sunt, ut se componerent duas novas civitates constituentes, Curacensem et Sanctum Martinum, dum aliae Antillarum Nederlandensium partes se Regno Nederlandensi ut municipia peculiaria coniungerent.